মৌলভীবাজার প্রতিনিধি ॥ মৌলভীবাজার সদর উপজেলায় একটি মালবাহী ট্রাক নিয়ন্ত্রণ হারিয়ে উল্টে গিয়ে চালকসহ দুই জনের মৃত্যু হয়েছে। গতকাল শনিবার বিকেল সাড়ে ৪টার দিকে উপজেলার নাজিরাবাদ ইউনিয়নের মখলিছুর রহমান কলেজের সামনে রাতগাঁও এলাকায় এ ঘটনা ঘটে। তবে তাৎক্ষণিকভাবে তাদের নাম ও পরিচয় জানা যায়নি। প্রত্যক্ষদর্শীরা জানায়, বিকেলে একটি মালবোঝাই ট্রাক শহরের দিকে যাওয়ার সময় পথে নিয়ন্ত্রণ হারিয়ে খাদে পড়ে যায়। এতে ঘটনাস্থলেই ট্রাকের চালক ও অপর এক জন মারা যান। খবর পেয়ে পুলিশ ঘটনাস্থল থেকে লাশ উদ্ধার করে।